Naut Aran

Naut Aran Arango ekialdean dagoen udalerria da, hizkuntzaz eta kulturaz Okzitanian eta administrazioz Katalunian eta Lleidako probintzian kokatutakoa.

2009ko urtarrilaren 1eko erroldaren arabera 1.740 biztanle zituen, eta 1.764 2016an. 225,8 km²-ko azalera du.

Baqueira Bereteko eski-estazioa bertan dago, bai eta Arties herria ere.

Geografia

Mugakideak 
Iparraldean Sentein eta Bonac udalerri frantziar okzitaniarrak (Arièja departamenduan), ekialdean Espot udalerria (Pallars Sobirà eskualdean), hegoaldean Barruera herria (La Vall de Boí udalerrian) eta Vilaller udalerria (biak ala biak Alta Ribagorça eskualdean) eta mendebaldean Vielha e Mijaran eta Canejan udalerri arandarrak.

Inguru naturala 
Noguera Pallaresa ibaia bertan sortzen da, Plan de Beret-en, eta hegoalderantz Segre ibaian amaitzen da, Ebroko adarra dena. Halaber, Garona ibaia leku berean sortzen da, eta ipar-mendebalderalderantz abiatuta Ozeano Atlantikoan itsasoratzen da.

Montardo (2.833 m) mendira bestela iristen da Arties herritik, Restancako aterpetxetik igarotzen. Besiberri Iparraldea (3.008 m) tontorrera ere aterpetxe horretatik irits daiteke. Halaber, Colomers (mendia) edo Gran Tuca de Colomers (2.933 m) eta izen bereko lakua (Estany de Colomers) udalerri honetan daude, Banhs de Tredòs-etik abiatuta irisgarriak direnak. Azkenik, Tuc de Mauberme (2.880 m), Tuc de Barlonguèria (2.802 m) eta Tuc de Baciver (2.644 m) ere aipatzekoak dira.

Herriak 
 Arties: 445 biztanle 2003an.
 Garòs: 142 biz.
 Salardú (herriburua): 452 biz. (2005).
 Gessa: 137 biz. (2005).
 Tredòs: 100 biz. inguru.
 Montgarri: 4 biz. (2009).
 Bagergue: 102 biz.
 Unha: 112 biz. (2010).

Demografia

Kultura ondarea 
 Sant Andreu de Salardú eliza erromanikoa (XII. mendekoa).
 Santa Eulàlia d'Unha eliza erromanikoa.
 Santa Maria d'Arties, momunmentu historiko-artistikoa, Artieseko herrigunean.
 Sant Joan d'Arties eliza gotikoa.
 Casa Portolà d'Arties, XVI. mendekoa, Gaspar de Portolà-ren familiakoa.
 Montgarriko santutegi erromanikoa, Noguera Pallaresa ibaiaren ezkerraldean.

Ikus, gainera 
 Lleidako udalerrien zerrenda

Kanpo estekak 

  Naut Arango udalaren webgunea.

Naut Aran